ČETVRTAK, 16. 04. 2020.

***Matematika***

Ni ova današnja lekcija ne bi trebala predstavljati neku veliku poteškoću. Riječ je o tome kada je vrijednost stotica (**S)**  manja od vrijednosti djelitelja. Tada se stotice pripišu deseticama i zajedno se dijele. Dalje je već poznato.

<https://www.youtube.com/watch?v=H4lUHv6Wqhg>

Nakon što pogledate snimku u bilježnicu napišite današnji naslov i primjer iz knjige ( dulji način, kraći način i provjera ).

Za vježbu riješite zadatke iz udžbenika na strani 109.

Skrećem pozornost na 5. Zadatak. Kada spustite nulu da bi je dijelili isto tako trebate upisati i rezultat (0)

***Hrvatski jezik***

Da bi se pripremili za čitanje lektire (petak ) danas obrađujemo jedan lagani tekst. Riječ je o informativnom tekstu. To je neknjiževni tekst s mnoštvom podataka. ORHIDEJA

Tekst se nalazi na strani 139 vaše čitanke. Nakon što tekst pročitate 2-3 puta , razmislite o manje poznatim riječima odgovorite na prva tri pitanja( dječak i djevojčica) Nakon toga imate zadatak kojeg možete raditi do ponedjeljka uz pomoć starijih ili interneta.

- Istraži jednu ili dvije **zaštićen**e biljne ili životinjske vrste iz našeg zavičaja te napiši kratki sastav o tome.

U bilježnicu zapišite:

 **Orhideja**

**Tema**: Orhideja – zaštićena biljna vrsta

**Informativni tekst -** neknjiževni tekst s mnoštvom podataka

***Tjelesna i zdravstvena kultura***

Ovaj sat mi je najlakše pripremiti. Samo napišem da pratite školu na trećem i odradite vježbe uz voditelje. Možete vježbati i dok je nastava na trećem za neke druge razrede.

***Glazbena kultura***

Pogledajte i poslušajte Školu na trećem. Tema je slušanje glazbe.

Napomena: Škola na trećem se približava gradivu koje mi obrađujemo, zato predlažem da pratite tv program.

 Učitelj